ኢትዮጵያና አርመንያ ግንኙነታቸውን ለማሳደግ ተፈራረሙ
ኢትዮጵያና አርመንያ በመካከላቸው ያለውን ግንኙነት ለማሳደግ የፖለቲካ ምክከር ለማድረግ የሚያስችል ስምምነት በዛሬው ዕለት ተፈራርመዋል።ስምምነቱን በኢትዮጵያ በኩል የኢፌዴሪ የውጭ ጉዳይ ሚኒስትር ዴኤታ ዶ/ር ማርቆስ ተክሌ ሲፈርሙ በአርመኒያ በኩል ደግሞ የአገሪቱ የውጭ ጉዳይ ሚኒስትር ዞህራብ ማታካንያን ፈርመዋል።ዶክተር ማርቆስ በኢትዮጵያ ይፋዊ የስራ ጉብኝት በማድረግ ላይ ከሚገኙት ዞህራብ ማታካንያን ጋር የአገራቱን ግንኙነት ወደላቀ ደረጃ ማድረስ በሚያቻልባቸው ጉዳዮች ዙሪያም መክረዋል።ኢትዮጵያ በሳይንስና ቴክኖሎጂ፣ በትምህርት፣ በጤናና መሰል ዘርፎች ከአርመኒያ ጋር ተባብራ ለመስራት ዝግጁ መሆኗንም ተናግረዋል።የአርመኒያ የውጭ ጉዳይ ሚኒስትር በበኩላቸው ኢትዮጵያ እያካሄደች ያለውን ለውጥ እንዲሁም በቀጠናው ዘላቂ ሰላም እንዲመጣ እየተጫወተች ያለውን ሚና አድንቀዋል።በሳይንስና ቴክኖሎጂ ዘርፍ በተለይም በፈጠራ ትምህርት ልምዷን ለኢትዮጵያ ለማካፈልና ተባብራ ለመስራት ዝግጁ መሆኗን ገልጸዋል።(ምንጭ፡- የውጭ ጉዳይ ሚንስቴር ቃል አቀባይ ጽ/ቤት)